ACAP ออกหุ้นกู้ 800 ลบ. อายุ 2 ปี จ่อขายรายใหญ่ 2-5 ก.ค.นี้ หวังระดมทุนขยายธุรกิจโต
ACAP ออกหุ้นกู้ 800 ลบ. อายุ 2 ปี จ่อขายรายใหญ่ 2-5 ก.ค.นี้ หวังระดมทุนขยายธุรกิจโต
12 มิ.ย. 2561

บริษัท เอเชีย แคปปิตอล กรุ๊ป จำกัด (มหาชน) หรือ ACAP เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2561 มูลค่าไม่เกิน 800 ล้านบาท อายุ 2 ปี ครบกำหนดไถ่ถอนปีพ.ศ.2563 มีอัตราดอกเบี้ยคงที่ร้อยละ 6.50 ต่อปี จ่ายดอกเบี้ยทุกๆ 3 เดือนตลอดอายุหุ้นกู้
ทั้งนี้ บริษัทจะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อ วันที่ 2-5 ก.ค. 61 ผ่านผู้จัดการการจัดจำหน่ายหุ้นกู้ ได้แก่ บล.โกลเบล็ก, บล.เออีซี และ บล.คันทรี่กรุ๊ป
โดยมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้ไปใช้รองรับการขยายธุรกิจของบริษัท
สำหรับอันดับความน่าเขื่อถือของผู้ออกหุ้นกู้ของบริษัทอยู่ที่ BB/Stable โดยบริษัท ทริส เรทติ้ง จำกัด เมื่อวันที่ มิ.ย. 61